CELEX: C2005/143/76
Language: lt
Date: 2005-06-11 00:00:00
Title: Byla T-146/05 Flex Equipos de Descanso, S. A.2005 m. balandžio 14 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)

11.6.2005   
            
            
               LT
            
            
               Europos Sąjungos oficialusis leidinys
            
            
               C 143/40
            
         
      Flex Equipos de Descanso, S. A.2005 m. balandžio 14 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)
   (Byla T-146/05)
   (2005/C 143/76)
   Kalba, kuria surašytas ieškinys: anglų
   2005 m. balandžio 14 d. Europos Bendrijų Pirmosios instancijos teisme buvo pareikštas Flex Equipos de Descanso, S. A., įsteigtos Alcobendas, Madride (Ispanija), atstovaujamos I. Valdelomar Serrano, ieškinys Vidaus rinkos derinimo tarnybai (prekių ženklams ir pramoniniam dizainui) (VRDT).
   
      Recticel N. V., įsteigta Sint-Lambrechts-Woluwe (Belgija) buvo kita proceso Apeliacinėje taryboje šalis.
   Ieškovė Pirmosios instancijos teismo prašo:
   
               —
            
            
               panaikinti Vidaus rinkos derinimo tarnybos Pirmosios apeliacinės tarybos 2005 m. vasario 8 d. sprendimą byloje R 469/2004-2;
            
         
               —
            
            
               perduoti bylą Vidaus rinkos derinimo tarnybai ir nurodyti jai atmesti Bendrijos prekių ženklo RENOFLEX registracijos visoms 17 ir 20 klasių prekėms paraišką Nr. 1.278.175;
            
         
               —
            
            
               pripažinti, kad Vidaus rinkos derinimo tarnyba pažeidžia teisinio tikrumo principą;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
               Paraišką Bendrijos prekių ženklui pateikęs asmuo:
            
            
               Recticel N. V.
            
         
               Prašomas įregistruoti Bendrijos prekių ženklas:
            
            
               Žodinis ženklas,,RENOFLEX„, inter alia, 17 ir 20 klasių prekėms (sėdynių užpildai, transporto priemonių sėdynės, baldai...) — paraiška Nr. 1 278 175
            
         
               Ženklo ar žymens, kuriuo remiamasi protesto procese, savininkas:
            
            
               Ieškovė
            
         
               Ženklas ar žymuo, kuriuo remiamasi protesto procese:
            
            
               Nacionaliniai figūriniai ženklai,,FLEX“ atitinkamai 17 ir 20 klasių prekėms (kaučiukas, lovos, matracai, sulankstomi baldai, stalai ...)
            
         
               Protestų skyriaus sprendimas:
            
            
               Patenkinti prašymus dėl visų ginčijamų prekių
            
         
               Apeliacinės tarybos sprendimas:
            
            
               Panaikinti Protestų skyriaus spendimą
            
         
               Ieškinio pagrindai:
            
            
               Akivaizdu, kad galima sumaišyti Bendrijos prekių ženklą ir pirmiau nurodytus prekių ženklus, nes žymenys panašūs, o šių prekių ženklų prekės yra iš dalies identiškos, iš dalies panašios.
               Bendrijos prekių ženklas yra labai panašus į pirmiau nurodytus prekių ženklus, nes žodžio dalis ir pagrindinė pirmiau nurodytų prekių ženklų dalis FLEX sudaro ir ginčijamą Bendrijos prekių ženklą RENOFLEX. Papildomas žodis RENO nekeičia bendro įspūdžio.
               Be to, ginčijamas sprendimas pažeidžia Tarybos reglamento Nr. 40/94 8 straipsnio 1 dalies b punktą.
               Dar daugiau, Vidaus rinkos derinimo tarnyba pažeidė teisinio tikrumo principą.